**Még egy sapkás feladat**

Sapkás rabjaink fejére a smasszerek ismét egy-egy **piros** vagy **kék** sapkát adnak. Semmilyen jelzést nem adhatnak egymásnak, de mindenki körülnézhet, így a sajátján kívül mindenki más sapkáját látja. Most a következő feladatot kapják: sípszóra mindenkinek fel kell emelnie vagy a **bal** vagy a **jobb** kezét és akkor menekülnek meg a biztos haláltól, ha az azonos színű sapkát viselők azonos, a különböző színűt viselők különböző kezüket emelték fel. (Senki nem tévedhet.)

**Milyen stratégiát beszéljenek meg most a rabok a sapkaosztás előtt?**